Claude Lanzmann mente at fjernsynsserien helt sviktet realiteten i jødenes lidelser ved sin bruk av banale filmkonvensjoner, og at serien hadde mistolket forbrytelsens karakter og jødenes skjebne i den. Manusforfatter Green og regissør Chomsky hadde ikke våget å vise den uutholdelig brutale slutten for flertallet av de som ble myrdet, folk som i vesteuropeiske øyne var fremmedartede i klær og oppførsel; utsultet, nedverdiget og skremt fra vettet når de ble pisket og klubbet inn i gasskamrene. Fjernsynsserien valgte i stedet å vise en tysk middelklassefamilie som gikk stoisk i døden. Ved å presentere en ren fantasi om muligheten for en død med verdighet i gasskamrene, skapte fjernsynsserien en myte om det virkelige holocaust. Serien skapte «en løgn, en moralsk forbrytelse ved å drepe erindringen». Som en motvekt laget Lanzmann , der erindringen gjenvinner sin plass etter hvert som ofre og gjerningsmenn forteller.